Kontrolli naftarikka piirkonna üle  soovivad nii Sudaani keskvalitsus kui ka riigist jaanuarikuise iseseisvusreferendumi järel 9. juulil eralduv Lõuna-Sudaan, vahendas BBC.    Sudaani keskvalitsus viis väeüksused Abyeisse mais ning piirkonnas on puhkenud mitmeid kokkupõrkeid. Abyeist ja naabruses asuvast Lõuna-Kordofanist on pineva olukorra tõttu lahkunud ühtekokku 170 000 inimest.    Möödunud nädalal õnnestus vaenupooltel aga kokku leppida Abyei demilitariseerimises. Vägede lahkumist piirkonnast hakkavad kontrollima aga  Etioopia rahuvalvajad, kelle ülesandeks on ka kaitsta piirkonnas elavaid tsiviilelanikke.